ડિગ્રી-ડિપ્લોમા ફાર્મસીમાં પ્રવેશ માટે વિદ્યાર્થીઓએ પહેલા રાઉન્ડમાં આપેલી ચોઇસના આધારે આજે કોલેજની ફાળવણી કરી દેવાઈ છે. જેમાં ડિગ્રી ફાર્મસીમાં ૪,૦૭૨ અને ડિપ્લોમાની ૬૮૩ બેઠકો પર વિદ્યાર્થીઓને પ્રવેશ ફાળવાયો છે. પહેલી વખત ફાર્મસીમાં એકપણ બેઠક ખાલી પડી નથી. આમ, ફાર્મસીમાં થયેલા ધસારાથી સંખ્યાબંધ વિદ્યાર્થી પ્રવેશથી વંચિત રહે તેવી સ્થિતિ સર્જાઇ છે. મેરિટમાં પ્રથમ ક્રમે આવેલા વિદ્યાર્થીએ પ્રવેશ પ્રક્રિયામાં ભાગ જ લીધો નથી. જ્યારે બીજા ક્રમે આવતાં વિદ્યાર્થીએ વડોદરાની ફાર્મસીમાં પ્રવેશ ફાળવાયો છે.